《装伯弜周先生手泽》
宋代·董嗣杲

桐溪恩上人，留遗盈束纸。
初疑龙蛇奋，不敢傲睨视。
呜呼汶阳龙，父子传心旨。
手泽落世间，枯尽几砚水。
言言关世运，字字穷物理。
悲风飒双鬓，涕泪挥不止。
思超汉魏高，人可晋唐似。
逸态出天然，凛若对英峙。
此时吟啸者，趺荡何可比。
卷舒手不停，光芒射桯几。
下取防六丁，急寘空谷里。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。